RP_Mariah+Carey

Cu 15 piese ajunse no.1, Mariah Carey este una dintre legendele muzicii. Nascuta in Long Island, fiica unei foste cantarete de opera si a unui muzician, a fost numita dupa titlul piesei "They Called the Wind Mariah" din musical-ul "Paint Your Wagon". Cu o voce ce acopera sapte octave, Mariah a inceput sa cante de la varsta frageda de patru ani, ajungand sa-si scrie singura melodiile pe vremea cand era in scoala primara. Dupa terminarea liceului se muta la New York unde canta ca baking vocals pentru Brenda K. Star. Brenda este cea care i-a dat demo-ul cu piesele interpretate de Mariah sefului Sony Music Entertainment, Tommy Mottola la o petrecere. Se spune ca acesta a ascultat caseta in masina dupa ce a plecat de la petrecere si a fost atat de impresionat, ca a revenit la petrecere pentru a o cunoaste pe interpreta. In foarte scurt timp Mariah semna un contract cu Sony Music/Columbia Records.

Primul sau album, lansat in 1990, contine nu mai putin de 4 superhituri ajunse pe prima pozitie in topuri in foarte scurt timp: "Vision of Love," "Love Takes Time," "Someday" si "I Don’t Wanna Cry", aducandu-i artistei 2 premii Grammy. In 1991 lanseaza cel de-al doilea album din cariera, "Emotions", un alt succes de vanzari. Intre timp, Mariah se casatoreste cu Tommy Mottola, cel care avea sa-i controleze destul de strict atat cariera cat si viata.

Pentru albumul din 1992, "MTV Unplugged", Mariah inregistreaza un cover al piesei "I’ll Be There" semnata Jackson 5. Melodia este foarte bine primita de public si ajunge hit in foarte scurt timp.

"Music Box", albumul lansat in 1993 este cel mai bine vandut album al interpretei, continand hituri precum "Dreamlover", "Hero" sau "Withou You". Succesele continua in iarna anului 1994, odata cu lansarea albumului de colinde "Merry Christmas" si a single-ului "All I Want For Christmas Is You".

Albumul "Daydream", lansat in 1995, aduce o prima schimbare majora de stil pentru Mariah, primul extras pe single, "Fantasy", fiind o piesa cantata foarte mult in cluburi. Melodia intra in topuri direct pe prima pozitie, astfel Mariah devenind cel de-al doilea artist din istorie cu o piesa intrata direct pe locul 1. Cel de-al doilea single al albumului "Daydream", "One Sweet Day", in duet cu faimosii Boyz II Men, a stationat pe prima pozitie a topurile nu mai putin de 16 saptamani, stabilind un nou record in domeniu.

Cu albumul din 1997, "Butterfly", Mariah se apropie mai tare ca stil de zona hip-hop, cele mai mari hituri de aici fiind "Honey" si "My All". Schimbarea atat de stil cat si de imagine se datoreaza si despartirii interpretei de primul sau sot, Tommy Motolla, directorul casei de discuri Sony Music. Unul dintre motivele despartirii a fost si acela ca Mariah era obligata de catre sotul si managerul ei sa se imbrace cat mai simplu si cu haine cat mai putin decoltate. In 1998 apare "#1’s", o colectie ce contine cele mai bune melodii ale artistei, ce include si un nou single in duet cu vechea sa rivala, Whitney Houston, "When You Believe". Piesa a fost inclusa si pe coloana sonora a filmului de animatie "The Prince Of Egypt".

Ultimul album lansat de Mariah Carey sub contractul cu Sony Music / Columbia Records a fost "Rainbow", aparut in anul 1999. Singurul single de succes al acestui album a fost "Heartbreaker". Cariera artistei cunoaste un declin evident in urmatoarea perioada, in 2001 semnand un contract cu Virgin Records pentru albumul "Glitter", coloana sonora a filmului cu acelasi nume in care artista detinea unul dintre rolurile principale. Insuccesul filmului a dus la un rezultat foarte slab in vanzarile albumului, contractul cu Virgin Records fiind reziliat dupa numai cateva luni. Desi filmul a fost criticat de toata lumea, iar calitatile actoricesti ale artistei au fost puse la indoiala de criticii de specialitate, s-a considerat ca insuccesul filmului a avut la baza evenimentele nefericite de la 11 septembrie 2001 din New York, data la care a avut loc si premiera filmului.

In anul urmator, 2002, Mariah semneaza un nou contract, de aceasta data cu Island Records, parte a Grupului Universal. Urmand exemplul altor colegi de breasla, Mariah isi infiinteaza propria casa de discuri, Monarch Records. Cariera sa renaste odata cu albumul "Charmbracelet" ce include, printre altele, colaborari cu faimosii compozitori americani Jimmy Jam, Terry Lewis si Jermaine Dupri. Albumul este unul de suflet pentru Mariah, acest lucru putand fi observat cu usurinta inca de la primul single, "Through The Rain". Odata cu aparitia acestui album, Mariah colaboreaza cu Busta Rhymes pentru o noua piesa, un super hit atat in Statele Unite (unde ajunge in foarte scurt timp si primul no.1 al artistei dupa o perioada indelungata) cat si in restul lumii.